चौध महिनाअघि नयाँ संविधान जारी गर्दा एक ठाउँमा उभिएका तीन दल त्यसलगत्तै नयाँ सरकार बनाउने मामिलामा दुई ध्रुवमा उभिएदेखि नै आरम्भ भएको संविधानमाथिको सङ्कट अहिले थप जटिल मोडमा पुगेको छ । वि.सं. २०७० को संविधानसभा निर्वाचनमा हाराहारी सिट हासिल गरेकामध्ये नेपाली काँग्रेसको नेतृत्वमा सरकार निर्माण गर्ने र नेकपा (एमाले) को नेतृत्वमा त्यसको कार्यान्वयन गर्ने पूर्वसमझदारी भङ्ग भएपछि नै वास्तवमा मुलुकमा नयाँ सङ्कट सुरु भएको हो ।
